《客有出示御制登中和堂诗小臣斐然仰次宸韵二首 其一》
宋代·李纲

黄屋狩吴越，勾陈俯江津。迢遥八骏御，时迈慰斯民。

汉祚歘再兴，周邦命惟新。谁令猃狁炽，坐使宵旰勤。

宅洛既得卜，去豳亦惟仁。宸章迹禹功，道继胼胝身。

期运有泰否，钝蟠利则伸。君王自神武，安得熊罴臣。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。